# **Straipsnio antraštė (Arial, 11 pt, bold)**

**Autorius 1 (vardas ir pavardė) (Arial, 10 pt, bold)**  
Institucija, kuriai atstovaujama, šalis (Arial, 10 pt)  
El. paštas: (nurodomas autoriaus elektroninis paštas)  
ORCID: (pateikiama nuoroda: [https://orcid.org/\*\*\*\*-\*\*\*\*-\*\*\*\*-\*\*\*\*](https://orcid.org/****-****-****-****))

**Autorius 2 (vardas ir pavardė)**Institucija, kuriai atstovaujama, šalis  
El. paštas: (nurodomas autoriaus elektroninis paštas)  
ORCID: (pateikiama nuoroda: [https://orcid.org/\*\*\*\*-\*\*\*\*-\*\*\*\*-\*\*\*\*](https://orcid.org/****-****-****-****))

**Autorius 3 \*\*\***

**Anotacija.** Anotacijoje pristatoma nagrinėjama problema, jos reikšmingumas, tyrimo tikslas, metodai ir pagrindiniai tyrimo rezultatai. Anotacijos apimtis 1000–1500 spaudos ženklų, ji teikiama straipsnio kalba. Anotacija, reikšminiai rodžiai ir JEL kodai yra pateikiami Arial šriftu 10 pt dydžiu. Pirmojo lapo apačioje esančioje poraštėje įrašykite visų straipsnio autorių vardus ir pavardes bei straipsnio pateikimo datą. Įrašas poraštėje daromas Arial šriftu 7 pt dydžiu.

**Raktiniai žodžiai:** nurodomi 3–5 straipsnio raktiniai žodžiai, kurie atskiriami kableliais.

**JEL klasifikacija:** nurodomi 1–3 JEL kodai pagal ekonominės klasifikacijos subjektų deskriptorių <https://www.aeaweb.org/econlit/jelCodes.php?view=jel>. Kodai atskiriami kableliais.

**Paper title**

**Author 1 (Name and Surname)**Name of Institution, Country  
E-mail: (indicate author's e-mail address)  
ORCID: (reference is provided: https://orcid.org/\*\*\*\*-\*\*\*\*-\*\*\*\*-\*\*\*\*)

**Author 2 (Name and Surname)**Name of Institution, Country  
E-mail: (indicate author's e-mail address)  
ORCID: (reference is provided: https://orcid.org/\*\*\*\*-\*\*\*\*-\*\*\*\*-\*\*\*\*)

**Author 3 \*\*\***

**Annotation.** Pateikiama anotacija anglų kalba, laikantis tokių pat techninių reikalavimų.

**Keywords:** pateikiami raktiniai žodžiai anglų kalba.

**JEL Code:** nurodomi 1–3 JEL kodai.

## Įvadas **(Arial, 10 pt, bold)**

Šiame šablone yra pateikiama informacija autoriams apie rengiamo straipsnio formatavimo reikalavimus ir specifikacijas. Rekomenduojama straipsnio apimtis turėtų sudaryti maždaug 3 000–8 000 žodžių teksto. Visame straipsnyje yra naudojamas šriftas Arial, dydis 10 pt, eilėtarpio intervalas 1,15 pt, tarpas tarp pastraipų 6 pt. Tekstas sulygiuotas abiejuose kraštuose, pirmosios eilutės įtrauka 0 cm.

Šis šablonas pritaikytas 21×29,7 cm dydžio lapui MS Word formate. Šrifto stiliaus pavyzdžiai pateikiami visame šablone, detalizuojant informaciją skliausteliuose.

Straipsnio įvade turėtų būti atskleistas nagrinėjamos temos aktualumas ir naujumas, suformuluotas tyrimo tikslas, apibrėžtas tyrimo objektas, tyrimo metodai, atskleistas nagrinėjamos temos ištyrimo laipsnis. Įvade taip pat galima pateikti numatomą išspręsti mokslinę problemą, jos galimus sprendimo būdus, pažymėti tyrimo apribojimus. Be tyrimo tikslo, įvade gali būti iškelti tyrimo uždaviniai.

**1. Straipsnio struktūra (Arial, 10 pt, bold)**

## Privalomi pagrindiniai straipsnio elementai yra: anotacija, raktiniai žodžiai, įvadas, straipsnio tekstas, išvados, naudotos literatūros sąrašas. Straipsnio teksto struktūra priklauso nuo autoriaus pasirinkto nagrinėjamos temos atskleidimo ir nėra ribojama. Rekomenduojama, bet neapribojama, klasikinė straipsnio teksto struktūra: *1) literatūros nagrinėjama tema analizė*; 2) *tyrimo metodologija*; 3) *atliktų tyrimo rezultatų analizė ir vertinimas*. Skyrių skaidymas į smulkesnes dalis ir kiti techniniai straipsnio įforminimo reikalavimai pateikti 2 skyriuje.

## **2. Techninės straipsnio specifikacijos**

### **2.1 Smulkesnės skyrių dalys (Arial, 10 pt, bold)**

Jeigu reikia, rašomo straipsnio skyriai gali būti skaidomi į smulkesnes struktūrines dalis – poskyrius. Poskyrių skaidyti į dar smulkesnes dalis nerekomenduojama. Norint akcentuoti ar išskirti tam tikras vietas, galima jas ryškinti **Bold** ar *Italic* šriftais.

Straipsnyje dažnai vartojami žodžiai, žodžių junginiai ar įvairūs pavadinimai gali būti trumpinami. Visuotinai suprantamos santrumpos nereikalauja išsamesnio paaiškinimo (pavyzdžiui: min., cm, kW, dr., p. ir kt.). Kitokios santrumpos, sudarytos įvairiais būdais, paaiškinamos tekste pirmą kartą jas pavartojus, arba jų sąrašas su paaiškinimais pateikiamas straipsnio pabaigoje, pvz., Jungtinių Tautų Organizacija (JTO).

Siekiant išvengti terminijos painiavos, po tekste vartojamo termino skliausteliuose reikia nurodyti terminą originalo kalba, nurodant kalbą, o terminą rašant *Italic* stiliumi, pvz.: kosmetinis balansas (vok. *bilanzkosmetik*), manipuliacinė apskaita (angl. *earnings management*) ir pan.

### **2.2 Citavimas tekste**

Tekste cituojant šaltinius reikia vadovautis APA citavimo stiliumi (<https://apastyle.apa.org/style-grammar-guidelines/references/examples>). Keletas citavimo pavyzdžių pateikti 1 lentelėje.

1 lentelė. **Šaltinių citavimo gairės**

| **Šaltinis** | **Literatūros sąraše** | **Tekste** |
| --- | --- | --- |
| Straipsnis el. žurnale (su DOI), vienas autoriaus | Dhillon, P. (2022). How to write a good scientific review article. *The FEBS Journal*, *289*(13), 3592–3602. <https://doi.org/10.1111/febs.16565> | Dhillon (2022)...  arba ...(Dhillon, 2022) |
| Straipsnis spausdintame žurnale, du autoriai | Jusytė, J. ir Kamarauskienė, I. (2014).Viešojo sektoriaus subjektų finansinių ataskaitų santykinė analizė: teoriniai ir praktiniai aspektai*. Buhalterinės apskaitos teorija ir praktika, 16*, 63–77. | Jusytė ir Kamarauskienė (2014)...  arba ...(Jusytė ir Kamarauskienė, 2014) |
| Straipsnis el. žurnale (su DOI), du autoriai | Watts, R. L. ir Zimmerman, J. L. (1990). Positive accounting theory: a ten year perspective. *Accounting review*, *65*(1), 131–156. <https://www.jstor.org/stable/247880> | Watts ir Zimmerman (1990)...  arba ...(Watts ir Zimmerman, 1990) |
| Trys ir daugiau autorių | LaPlaca, P., Lindgreen, A. ir Vanhamme, J. (2018). How to write really good articles for premier academic journals. *Industrial Marketing Management*, *68*, 202–209. https://doi.org/[10.1016/j.indmarman.2017.11.014](https://doi.org/10.1016/j.indmarman.2017.11.014) | LaPlaca ir kt. (2018)…  arba …(LaPlaca ir kt., 2018) |
| Tas pats autorius (-iai), tų pačių metų publikacija | Tamulevičienė, D. ir Mackevičius, J. (2019a). Išlaidų klasifikavimo informacijos naudojimas įvairiems įmonių veiklos tikslams. *Informacijos mokslai*, 86, 157–173. <https://doi.org/10.15388/Im.2019.86.31>  Tamulevičienė, D. ir Mackevičius, J. (2019). Methodology of complex analysis of tangible fixed assets. *Entrepreneurship and Sustainability Issues*, 7(2), 1341–1352. <https://doi.org/10.9770/jesi.2019.7.2(38)> | Tamulevičienė ir Mackevičius (2019a)…  arba …(Tamulevičienė ir Mackevičius, 2019a)  Tamulevičienė ir Mackevičius (2019b)…  arba …(Tamulevičienė ir Mackevičius, 2019b) |
| Knyga | Tracy, T. C. (2024). *How to read a financial report: wringing vital signs out of the numbers*. John Wiley & Sons. | Tracy (2024)...  arba ...(Tracy, 2024) |
| Autorius yra organizacija ar autorius nenurodomas | American Psychological Association. (2024). *Common Reference Examples Guide.* <https://apastyle.apa.org/instructional-aids/reference-examples.pdf> | American Psychological Association (2024)…  arba …(American Psychological Association, 2024) |
| Interneto svetainė | Simplified science publishing. (2024, rugsėjo 3). Internet addiction. *How to Make good figures for scientific papers*. Prieiga per <https://www.simplifiedsciencepublishing.com/resources/how-to-make-good-figures-for-scientific-papers> | ...(Simplified science publishing, 2024) |

*Šaltinis*: sudaryta autorių remiantis Mendeley (2024), American Psychological Association (2024)

Rašydami darbą atkreipkite dėmesį į kokybiškus šaltinius. Citavimui rinkitės aukšto lygio mokslines publikacijas, venkite netinkamo citavimo, nepateikite su darbu nesusijusių nuorodų, nerecenzuotų internetinių straipsnių ir kt.

### **2.3 Lygtys ir statistinės taisyklės**

Aprašant tyrimo strategiją reikia nurodyti formules ar modelius, kuriais remiantis atliekami skaičiavimai. Matematinės formulės ar kitos matematinės išraiškos įterpiamos į tekstą atskiroje naujoje pastraipoje. Formulės rašomos naudojant formulių rengyklę „Microsoft Equation“. Formulės numeruojamos iš eilės arabiškais skaitmenimis skliaustuose. Numeruojama dešiniajame krašte.

; (1)

čia:

y – pirmas kintamasis;

a – antras kintamasis;


x – trečias kintamasis;

b – ketvirtas kintamasis.

Naudojami statistiniai metodai ir modeliai yra pateikiami su jų aprašymais ir visais parametrais.

### **2.4 Grafinė medžiaga**

Sisteminant, palyginant ar apibendrinant informaciją, pristatant tyrimo rezultatus rekomenduojama juos pateikti paveiksluose ar lentelėse.Paveikslo numeris ir pavadinimas rašomi po paveikslu. Paveikslai turi būti aiškūs ir įskaitomi, pateikti JPEG, TIF arba PNG formatais ir gali būti tiek juodai balti, tiek spalvoti (žr.1 pav.).



1 pav. **Kaip sukurti kokybišką paveikslą**

*Šaltinis:* Simplified science publishing (2024)

*Lentelės* darbe pateikiamos Arial šriftu, dydis 10 pt, eilėtarpio intervalas viengubas. Lentelės yra pateikiamos kaip redaguojamas tekstas, o ne kaip paveikslas. Lentelės numeris ir pavadinimas rašomas virš lentelės (žr. 2 lentelę).

2 lentelė. **Grafinės medžiagos pateikimo tezės**

| **Nr.** | **Tezės aprašymas** |
| --- | --- |
| 1 | Lentelės ir paveikslai pateikiami tekste reikiamoje straipsnio vietoje. |
| 2 | Būtina pateikti paveikslų ir lentelių logiškus pavadinimus. |
| 3 | Po kiekvienu paveikslu ar lentele privaloma pateikti nuorodą į šaltinį(-ius) arba nurodyti, kad medžiaga sudaryta straipsnio autoriaus(-ių). |
| 4 | Paveikslai ir lentelės numeruojami atskirai. Jie numeruojami arabiškais skaičiais iš eilės. |
| 5 | Paveikslai ir lentelės lygiuojami kairėje lapo pusėje. |
| 6 | Prieš ir po paveikslu ar lentele paliekama viena 10 pt tuščia eilutė. |
| 7 | Grafinė medžiaga neturi būti perkrauta, per ilga. Simboliai turi būti aiškūs ir lengvai atskiriami. |
| 8 | Grafinėje medžiagoje pateikiama informacija neturėtų dubliuoti tekstinės. |

*Šaltinis:* sudaryta autorių

Po kiekvienu paveikslu ar lentele būtina pateikti jų aprašymą, paaiškinimą bei pagrindines autorių įžvalgas.

### **2.5 Diskusijos ir tyrimo apribojimai**

Pristačius pagrindinius tyrimo rezultatus rekomenduojama aptarti, kokia yra gautų rezultatų reikšmė. Diskusija neturėtų atkartoti rezultatų, tačiau pateikti kritinį jų vertinimą. Gauti tyrimo rezultatai gali būti lyginami su kitų mokslininkų darbais. Jei atlikto tyrimo rezultatai priešingi kitų mokslininkų darbams, tai tai pat turėtų atsispindėti diskusijoje. Ji turėtų būti plėtojama atsakant į klausimą, kodėl gauti tokie rezultatai ir kokios to priežastys.

Taip pat tikslinga aptarti atlikto tyrimo apribojimus, įvertinti, kokių tolesnių tyrimų reikėtų, norint atsakyti į rezultatuose iškeltus klausimus arba tęsiant tyrimo problemos nagrinėjimą.

## **Išvados (rekomendacijos, diskusiniai klausimai)**

1. Šiame skyriuje formuluojamos išsamios tyrimo išvados. Jei straipsnyje buvo formuojami uždaviniai, išvadas patartina sieti su uždaviniais.

2. Turėtų būti atskleista, kaip atliktas tyrimas prisideda prie nagrinėjamos srities pažangos, koks jo mokslinis naujumas.

3. Reikėtų vengti rezultatų išvardinimo ar diskusijos teiginių atkartojimo.

### **Padėka, paaiškinimas, papildoma informacija**

Šioje dalyje galite padėkoti žmonėms, kurie prisidėjo prie rankraščio kūrimo, bet nėra darbo bendraautoriai (tai gali būti techninė pagalba, pagalba rašant ar koreguojant tekstą). Taip pat galima padėkoti institucijai, kuri finansavo tyrimą, suteikė dotaciją ar stipendiją.

Gali būti pateikti paaiškinimai ar kita papildoma informacija, susijusi su straipsnio rengimu ir publikavimu. Esant interesų konflikto regimybei, reikėtų paaiškinti galimas sąsajas arba jų nebuvimą. Be to, jei bet kuriame darbo etape buvo naudotas dirbtinis intelektas, tai privalu atskleisti šioje dalyje. Reikėtų nurodyti, kokias tyrimo dalis rengiant, kokia apimtimi ir koks dirbtinis intelektas buvo naudotas.

### **Literatūra**

Tekste nurodomos visos mokslinės publikacijos, kuriomis grindžiamas jūsų darbas. Abėcėlinis šaltinių ir literatūros sąrašas sudaromas pagal tarptautinę APA nuorodų sistemą (žr. 1 lentelę). To paties autoriaus šaltiniai pateikiami chronologiškai pagal išleidimo datą. Šriftas Arial, dydis 9 pt, eilėtarpio intervalas 1,15 pt, tarpas tarp pastraipų 6 pt, tekstas sulygiuotas kairiame krašte, pastraipos pirmos eilutės įtrauka 0 cm.

American Psychological Association (2024, rugsėjo 4). *Reference guide for journal articles, books, and edited book chapters*. Prieiga per <https://apastyle.apa.org/style-grammar-guidelines>

Dergaa, I., Chamari, K., Zmijewski, P. ir Saad, H.B. (2023). From human writing to artificial intelligence generated text: examining the prospects and potential threats of ChatGPT in academic writing. *Biology of Sport*, *40*(2), 615–622. <https://doi.org/10.5114/biolsport.2023.125623>

Dhillon, P. (2022). How to write a good scientific review article. *The FEBS Journal*, *289*(13), 3592–3602. <https://doi.org/10.1111/febs.16565>

LaPlaca, P., Lindgreen, A. ir Vanhamme, J. (2018). How to write really good articles for premier academic journals. *Industrial Marketing Management*, *68*, 202–209. https://doi.org/[10.1016/j.indmarman.2017.11.014](http://dx.doi.org/10.1016/j.indmarman.2017.11.014)

Mendeley (2024, rugsėjo 4). *APA format citation guide.* Prieiga per <https://www.mendeley.com/guides/apa-citation-guide/#1_Ref_List>

Simplified science publishing (2024, rugsėjo 4). *How to make good figures for scientific papers*. Prieiga per <https://www.simplifiedsciencepublishing.com/resources/how-to-make-good-figures-for-scientific-papers>

**Autorius 1 (vardas, pavardė):** pateikiama informacija apie autorių: išsilavinimas, mokslinis ir pedagoginis vardas (-ai), mokslinių interesų sritys, atstovaujamos institucijos pavadinimas, autoriaus užimamos pareigos joje, institucijos adresas.

**Autorius 1 (vardas, pavardė):** pateikiama analogiška lietuviškai informacija apie autorių anglų kalba.

**Autorius 2 (vardas, pavardė):** pateikiama informacija apie autorių: išsilavinimas, mokslinis ir pedagoginis vardas (-ai), mokslinių interesų sritys, atstovaujamos institucijos pavadinimas, autoriaus užimamos pareigos joje, institucijos adresas.

**Autorius 2 (vardas, pavardė):** pateikiama analogiška lietuviškai informacija apie autorių anglų kalba.

**Autorius 3 \*\*\***